Diari Oficial de la Generalitat Valenciana


Sumari del DOGV 5697, del 06-02-2008 (2008/795)

ACORD de 6 de novembre de 2007, de la Comissió Territorial d'Urbanisme de Castelló, relatiu a la modificació puntual número 2 del Pla General d'Onda.
-----------------------------------------------------------------------------------------------------------------------------------------------------

### Dades del document

Número de DOGV
:   5697

Data del DOGV
:   06-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/795


Data del document
:   07-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Onda
    * pla d'urbanisme

ACORD de 6 de novembre de 2007, de la Comissió Territorial d'Urbanisme de Castelló, relatiu a la modificació puntual número 2 del Pla General d'Onda. [2008/795]  
Vist l'expedient relatiu a la modificació puntual número 2 del Pla general d'Onda, i de conformitat amb els següents,  
Antecedents  
Primer. L'Ajuntament d'Onda va acordar el 31 de maig de 2004 exposar al públic la modificació, la qual cosa es va dur a terme per mitjà d'anuncis publicats en el periòdic Levante de Castelló, de 25 de juliol de 2004, i en el Diari Oficial de la Comunitat Valenciana, de 2 de juliol de 2004. Transcorregut el període d'informació al públic, durant el qual s'hi van formular diverses al·legacions, el Ple va aprovar provisionalment la modificació en sessió de 29 de novembre de 2004.  
Segon. El projecte consta de memòria i plànols.   
Tercer. La modificació puntual número 2 del Pla general d'Onda consta al seu torn d'unes quantes parts clarament diferenciades:  
1. Creació del sector de sòl urbanitzable denominat la Cosa  
La modificació crea un sector de sòl urbanitzable residencial denominat la Cosa, de 222.132 m², d'ús dominant residencial, i amb una edificabilitat de 0,75 m²sostre/m²sòl.  
Aquest sector s'integra amb terrenys classificats pel vigent Pla General d'Onda com a sòl urbanitzable no programat sector Sud-2, sòl urbà industrial UI-1, sòl urbà residencial U1 i U3 i, a l'oest del sector, una menuda franja de sòl no urbanitzable.  
Amb això es pretén la millora de la qualitat de l'ordenació, tot això transformant totalment en sòl residencial aquest àmbit.  
2. Ampliació de l'àmbit del sector UI-3  
Es pretenia la transformació de sòl no urbanitzable a sòl urbanitzable no detallat industrial.  
Finalment aquesta part de la modificació ha sigut eliminada.  
3. Previsió de la ronda nord  
La modificació plantejada canvia la traça del vial de circumval·lació nord des del final de la delimitació del sector la Cosa i crea un vial que comunica la ronda Nord amb la carretera CV-223.  
4. Previsió de la ronda sud  
Es preveu que el vial de circumval·lació ronda Sud connecte el nucli urbà de la localitat amb el vial perimetral del sector denominat Sud 8. La modificació crea una glorieta circular de 40 metres de diàmetre exterior de la qual parteix el vial i crea un vial de 25 metres d'ample que uneix la glorieta amb el vial perimetral del Sud 8 en la part més pròxima al nucli urbà.  
Quart. El 20 de setembre de 2006, la directora general de Gestió del Medi Natural emet la declaració d'impacte ambiental.  
El 19 de gener de 2007 FACSA emet un informe sobre suficiència d'aigua.  
El 30 de desembre de 2005 es va sol·licitar informe de l'Oficina del Pla de Carreteres de la conselleria d'Infraestructures i Transport. L'informe no s'ha emés. En aquesta mateixa data es va sol·licitar també informe de la Divisió de Recursos Hidràulics de l'esmentada conselleria, que tampoc ha emés informe.  
L'Ajuntament d'Onda va sol·licitar informe de la conselleria competent en cultura el 12 d'abril de 2005. Aquesta sol·licitud es va reiterar el 22 de juny de 2006 i el 23 d'octubre de 2006.  
L'Ajuntament d'Onda va sol·licitar informe de la Confederació Hidrogràfica del Xúquer el 9 de març de 2005 i el 29 de juny de 2006. El Servei Territorial ha sol·licitat informe de la Confederació mitjançant escrit de 13 de setembre de 2006, reiterat el 8 de febrer de 2007 i el 8 de març de 2007.  
Fonaments de dret  
Primer. De conformitat amb el que estableix la disposició transitòria primera, apartat primer, de la Llei 16/2005, de 30 de desembre, urbanística valenciana (d'ara endavant LUV), l'aprovació definitiva d'aquest expedient ha de resoldre's de conformitat amb el que disposa la legislació vigent amb anterioritat a l'entrada en vigor de la LUV.  
Segon. La tramitació de la present modificació puntual del Pla general d'Onda ha sigut correcta, de conformitat amb el que estableixen l'article 38 i següents de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant LRAU), i també l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (d'ara endavant RPCV).  
Tercer. La documentació està completa, en compliment del que disposen l'article 27 en relació amb el 55.1 de la LRAU, i també l'article 45 i següents del RPCV.  
Quart. El 20 de setembre de 2006 la directora general de Gestió del Medi Natural emet declaració d'impacte ambiental. La declaració d'impacte és favorable, si bé «se supedita l'execució de l'esmentat projecte al compliment de les següents condicions»:  
«I. En compliment de l'article 11 de la Llei 4/1998 ha d'obtenir-se l'informe favorable de la Direcció General de Política Lingüística i Patrimoni Cultural Valencià. En el cas que aquest informe resulte desfavorable, així haurà d'entendre's també el sentit del present informe.  
En el desenvolupament del sector la Cosa s'han de tenir en compte les construccions pertanyents a antigues fàbriques i la Bassa de la Vila, elements inclosos en l'Inventari d'Elements Etnològics de la Direcció General de Patrimoni, aspecte aquest que ha de ser previst en la fitxa de planejament i gestió del sector.  
II. En vista de l'afecció a diferents vies pecuàries s'haurà d'actuar de la manera següent, sense perjudici de les consideracions que la Unitat de Vies Pecuàries puga informar en els tràmits establits per la Llei 3/1995, de vies pecuàries:  
- En l'àmbit de la ronda Nord i del sector la Cosa haurà d'iniciar-se, prèviament al començament de l'execució del vial, la tramitació del corresponent expedient de modificació o reposició de pas davant de la Direcció Territorial de Territori i Habitatge de Castelló, i obtenir l'autorització corresponent.  
- En l'àmbit de la ronda Sud s'ha de mantenir la integritat superficial i la continuïtat de les vies pecuàries afectades i s'ha d'assegurar la continuïtat preferent del trànsit ramader i la resta d'usos compatibles i complementaris amb aquell en els termes expressats en els articles 16 i 17 de la Llei 3/1995, de vies pecuàries.  
- La titularitat dels terrenys de les vies pecuàries continuarà corresponent a la Generalitat Valenciana.  
III. El vial de la ronda Sud i el seu traçat discorrerà en el projecte el més allunyat possible del llit del riu i del traçat de les vies pecuàries (amplària legal), exterior en tota la seua traça al SNU de Protecció del Domini Hidràulic (PH) segons el Pla general vigent i a la zona de servitud del riu Sec. Abans de l'aprovació definitiva del projecte s'ha d'obtenir el corresponent informe de l'organisme de conca sobre l'afecció a la zona de servitud i zona de neteja del riu Sec.  
IV. Quant al sector ampliació UI-3 es valorarà ambientalment una alternativa d'ús global terciari o mixt, amb possibilitat de zones d'esplai per a l'oci, concretament a les parcel·les més a l'oest cap al carrer Capamantos i les zones residencials. L'alternativa d'ús industrial es justificarà, si escau, per la falta de sòl disponible ja urbanitzat per a aquest ús al municipi, amb limitació dels usos permesos i compatibles en el sector, la qual es remetrà juntament amb una proposta de mesures correctores específiques, a fi de reduir l'impacte derivat de la implantació d'activitats industrials limítrofes a nuclis de població consolidats.  
En aquest sentit serà motiu d'una resolució complementària que emetrà la directora general de Gestió del Medi Natural de la conselleria de Territori i Habitatge on es valorarà ambientalment aquesta alterMunicipi Percentatge d'edificabilitat residencial per a habitatge protegit públic  
Municipi de València 40%  
Municipis d'Alacant i Castelló 30%  
Municipi sing C 25%  
Municipis zona A 25%  
Municipis zones B i C 20%  
Municipis zona C amb població entre 5.000 i 2.000 habitants 15%  
Municipis zona C amb població inferior a 2.000 habitants 10%»  
\* \* \* \* \*  
Municipio Porcentaje de edificabilidad residencial para vivienda protegida pública  
Municipio de Valencia 40%  
Municipios de Alicante y Castellón 30%  
Municipio Sing C 25%  
Municipios Zona A 25%  
Municipios Zona B y C 20%  
Municipios en zona C con población entre 5.000 y 2.000 habitantes 15%  
Municipios en zona C con población inferior a 2.000 habitantes 10%»nativa i la justificació de la solució adoptada, és a dir, l'ús global del nou sector ampliació UI-3, i l'especificació d'usos permesos, compatibles i prohibits.  
En cas contrari, es considerarà ambientalment acceptable la qualificació com a SNU comú dels terrenys al nord del traçat de la ronda Sud, excloent de la MP número 2 la seua reclassificació com a sòl urbanitzable, que quedarà llavors posposada a una nova proposta de planejament parcial reclassificatori, sotmesa al seu corresponent procediment d'EIA, incloent un estudi d'impacte ambiental específic i concret dels usos i l'ordenació definitiva d'aquests».  
Com a conseqüència de la declaració d'impacte ambiental, l'Ajuntament ha mantingut la classificació de sòl no urbanitzable dels terrenys inclosos en la zona d'ampliació del sector UI-3, per la qual cosa es compleix la condició iv de la declaració d'impacte. La resta de condicions s'hauran de complir abans de l'execució de les actuacions urbanístiques previstes en aquesta modificació. En particular, abans de l'execució de les obres del sector la Cosa i de les rondes nord i sud s'ha d'obtenir l'informe de la Direcció General de Patrimoni Cultural Valencià. Igualment, prèviament a l'execució d'aquests vials, s'han de tramitar les actuacions relatives a les vies pecuàries previstes en la declaració d'impacte ambiental. Quant al vial de la ronda Sud, prèviament a l'aprovació del projecte d'execució de l'obra s'ha d'obtenir l'informe de la Confederació Hidrogràfica a què es refereix la declaració d'impacte.  
Cinqué. El desenvolupament del sector de sòl urbanitzable la Cosa ha d'establir la reserva d'habitatge protegit legalment exigible.  
L'apartat tercer de la disposició transitòria huitena del ROGTU, redactat pel Decret 36/2007, de 13 d'abril, estableix el següent:  
«Amb caràcter subsidiari, i mentre el planejament municipal no dispose del corresponent estudi de necessitats habitatge a què es refereix la disposició addicional sisena de la Llei urbanística valenciana, s'estableix el percentatge d'edificabilitat residencial per a habitatge protegit en coherència amb la següent taula, sense perjudici que aquests percentatges en sòl urbà puguen minorar-se, per resolució del conseller competent en matèria de territori, ateses les necessitats concretes i la viabilitat econòmica de l'actuació:  
Segons el que resulta de l'Ordre de 16 de maig de 2006, de la conselleria de Territori i Habitatge (DOGV de 23 de maig de 2006), el municipi d'Onda està inclòs a la zona A, per la qual cosa el percentatge d'edificabilitat residencial per a habitatge protegit aplicable és del 25%.  
Per tant, i en aplicació directa de l'esmentada disposició transitòria, s'estableix directament en el text de la modificació puntual l'exigència que en el Pla parcial que desenvolupe el sector la Cosa s'ha de reservar-se almenys el 25% de l'edificabilitat residencial per a habitatge protegit públic.   
Sisé. L'aprovació de la modificació puntual del Pla general que ens ocupa exigeix verificar el compliment del que estableixen l'article 25.4 del Text refós de la Llei d'aigües, aprovat pel Reial decret legislatiu 1/2001, d'1 de juliol, precepte redactat per la disposició final primera de la Llei 11/2005, de 22 de juny (d'ara endavant Llei d'aigües), i l'article 19.2 de la Llei 4/2004, de 30 de juny, d'ordenació del territori i de protecció del paisatge (d'ara endavant LOTPP), això en relació amb la justificació de la suficiència de recursos hídrics.  
Certament, una ordenació sostenible del territori ha d'estar supeditada a la disponibilitat de l'aigua, de manera que l'aprovació de nous desenvolupaments urbanístics exigeix la verificació prèvia de l'existència de recursos hídrics suficients. D'aquesta manera, i de conformitat amb el que estableixen els esmentats preceptes legals, en la tramitació dels plans urbanístics que suposen increment de la demanda d'aigua ha de sol·licitar-se de l'administració hidràulica un informe sobre la suficiència dels recursos hídrics. D'altra banda, segons l'article 40.2 de la Llei d'Aigües, «la política de l'aigua està al servei de les estratègies i plans sectorials que sobre els distints usos establisquen les administracions públiques, sense perjudici de la gestió racional i sostenible del recurs que ha de ser aplicada pel Ministeri de Medi Ambient, o per les administracions hidràuliques competents, que condicionarà tota autorització, concessió o infraestructura futura que se sol·licite». De conformitat amb això, la política de l'aigua ha d'estar preferentment al servei de l'abastiment d'aigua a les poblacions, si bé això ha de fer-se a través d'una gestió racional i sostenible del recurs.  
La modificació puntual número 2 del Pla general d'Onda, en la versió definitiva, implica la creació d'un nou sector de sòl urbanitzable residencial, el qual ocupa quasi en la seua totalitat terrenys ja anteriorment classificats com a sòl urbà o urbanitzable, la qual cosa ha determinat que se sol·licite un informe sobre suficiència de recursos hídrics de la Confederació Hidrogràfica del Xúquer.  
En el cas que ens ocupa i de forma reiterada s'ha sol·licitat l'informe de la Confederació Hidrogràfica del Xúquer, sense que aquest s'haja arribat a emetre. L'informe va ser sol·licitat per l'Ajuntament d'Onda el 9 de març de 2005 i el 29 de juny de 2006, i pel Servei Territorial d'Ordenació del Territori de Castelló el 13 de setembre de 2006, el 8 de febrer de 2007 i de 8 de març de 2007.  
Fins ara, i a pesar del temps transcorregut, l'informe de la Confederació Hidrogràfica del Xúquer no ha sigut emés.   
Segons l'article 25.4 de la Llei d'aigües, el transcurs del termini sense que s'emeta l'informe implica que aquest té caràcter desfavorable.   
El caràcter negatiu que la Llei d'aigües atorga a la no-emissió de l'informe constitueix, en realitat, una simple presumpció del fet que no hi ha justificació de la suficiència de recursos hídrics. L'administració urbanística pot trencar eixa presumpció basant-se en altres informes o estudis dels quals resulte que sí que hi ha suficiència d'aigua. La solució contrària, açò és, considerar que en cap cas és possible a l'administració urbanística apartar-se del caràcter negatiu del silenci, implicaria atribuir a l'informe de l'article 25.4 de la Llei d'aigües un caràcter vinculant que no té (com ha assenyalat el Tribunal Superior de Justícia de la Comunitat Valenciana en la Interlocutòria de 15 de gener de 2007) i podria donar lloc a un ús abusiu de les competències estatals en matèria d'aigua i a una limitació indeguda, més enllà del que és necessari, de les competències autonòmiques en urbanisme. Per això, l'exercici legítim de la competència estatal en matèria d'aigües exigeix que l'informe s'emeta expressament per escrit. La no-emissió de l'informe només pot suposar una simple presumpció de la no-existència del recurs hídric, presumpció que pot destruir-se per mitjà d'altres informes o estudis justificatius de la seua existència.   
La Interlocutòria de 15 de gener de 2007 de la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, en aplicar l'article 25.4 de la Llei d'aigües, abona l'anterior interpretació, perquè, segons el Tribunal «es fa difícil admetre que una Administració, en aquest cas l'Estat, puga limitar les competències de la comunitat autònoma o municipi basant-se en el 'silenci administratiu negatiu', perquè per a limitar una competència és necessari exposar de forma clara i precisa de quina manera l'actuació d'una Administració limita o retalla les competències d'una altra Administració».   
Es troba en l'expedient un informe emés per Facsa, empresa subministradora del servei, del qual resulta que el cabal de la xarxa municipal és suficient per a satisfer l'increment d'aigua que puga suposar el nou sector de sòl urbanitzable.  
L'aprovació definitiva de la modificació puntual que ara s'examina no suposa pel seu compte l'efectiva implantació de l'ús generador de l'increment de la demanda d'aigua, ja que això requerirà la posterior tramitació i aprovació del corresponent Pla parcial i programa d'actuació integrada. Per això, es considera que és possible l'aprovació definitiva de la modificació, però s'estableix expressament com a condició que abans de l'inici de l'execució del Pla parcial caldrà disposar dels títols administratius en relació amb els corresponents recursos hídrics atorgat per la Confederació Hidrogràfica del Xúquer.  
Finalment, i pel que fa a l'execució de la ronda Sud, prèviament a l'execució de l'obra (açò és, en el moment en què es redacte el projecte d'urbanització d'aquest vial) s'han d'obtenir les autoritzacions i els informes que resulten de la Llei d'aigües quant a la possible incidència a les zones d'afecció dels llits públics.  
El vocal del Ministeri de Medi Ambient vota en contra de l'aprovació de la modificació per considerar que no s'ha emés l'informe de la Confederació Hidrogràfica del Xúquer. La Comissió Territorial d'Urbanisme considera que ja que l'informe s'ha sol·licitat reiteradament i no ha sigut emés, en aplicació de la doctrina que abans s'ha exposat, procedeix aprovar definitivament aquesta modificació.  
Seté. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre l'aprovació definitiva del planejament urbanístic de municipis de menys de 50.000 habitants, de conformitat amb el que disposa l'article 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló, acorda:  
Aprovar definitivament la modificació puntual número 2 del Pla general d'Onda, en la qual s'ha exclòs la classificació com a sòl urbanitzable industrial de l'àmbit denominat ampliació UI-3, amb les següents condicions de desenvolupament:  
a) Han de complir-se les condicions d'execució establides en la declaració d'impacte ambiental. En particular, abans de l'execució de les obres del sector la Cosa i de les rondes nord i sud s'ha d'obtenir l'informe de la Direcció General de Patrimoni Cultural Valencià. Quant al vial de la ronda Sud, prèviament a l'aprovació del projecte d'execució de l'obra s'ha d'obtenir l'informe de la Confederació Hidrogràfica a què fa referència la declaració d'impacte. Igualment, prèviament a l'execució d'aquests vials, s'han de tramitar les actuacions relatives a les vies pecuàries previstes en la declaració d'impacte ambiental, és a dir:  
- En l'àmbit de la ronda Nord i del sector la Cosa, ha d'iniciar-se, prèviament al començament de l'execució del vial, la tramitació del corresponent expedient de modificació o reposició de pas davant de la Direcció Territorial de Territori i Habitatge de Castelló, i obtenir l'autorització corresponent.  
- En l'àmbit de la ronda Sud, es mantindrà la integritat superficial i la continuïtat de les vies pecuàries afectades i s'assegurarà la continuïtat preferent del trànsit ramader i la resta d'usos compatibles i complementaris amb aquell, en els termes expressats en els articles 16 i 17 de la Llei 3/1995, de vies pecuàries.  
- La titularitat dels terrenys de les vies pecuàries continuarà corresponent a la Generalitat Valenciana.  
b) En relació amb el Pla parcial i programa d'actuació integrada del sector la Cosa, abans de l'inici de l'execució caldrà disposar dels títols administratius en relació amb els corresponents recursos hídrics atorgat per la Confederació Hidrogràfica del Xúquer.  
c) El Pla parcial del sector la Cosa ha de preveure la reserva mínima d'habitatge protegit del 25% del total de l'edificabilitat residencial.  
Contra aquest acord, que no esgota la via administrativa, podrà interposar-se recurs d'alçada, en el termini d'un mes, davant de la secretaria autonòmica de conselleria de Medi Ambient, Aigua, Urbanisme i Habitatge, tot això sense perjudici d'utilitzar qualsevol altre recurs que es considere oportú.  
Castelló de la Plana, 7 de novembre de 2007.- El secretari de la Comissió Territorial d'Urbanisme: Fernando Renau Faubell.